
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧ ΟΣ ΔΕΥΤΕΡΟ _ Αρ. Φύλλου 1007 

7 Δεκεμβρίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ύψους επιδόματος ειδικών συνθηκών 

στους δασικούς υπαλλήλους κ.λπ. 1 

Αναπροσαρμογή δικαιωμάτων Λιμενικών Ταμείων ... 2 
Σύσταση Γραφείων Αποκατάστασης Σεισμοπλήκτων 

(Γ.Α.Σ.) Νομών Κοζάνης και Γρεβενών . 3 

Διαδικασία και απαιτούμενα δικαιολογητικά για την κα¬ 
ταβολή της επιχορήγησης του άρθρου 23β του Ν. 

1892/90 . 4 

Σύσταση των επιπλέον απαιτουμένων προσωποπαγών 
θέσεων για την επαναπρόσληψη 70 ατόμων πρώην 
υπαλλήλων του ΕΛ-ΤΑ, που απολύθηκαν με το Ν. 
1882/90 . 5 


Παράταση προθεσμίας υποβολής έκθεσης αποτίμησης 
της Επιτροπής, που συγκροτήθηκε για τον υπολογι¬ 
σμό, εκτίμηση και καθορισμό του Μετοχικού Κεφα¬ 
λαίου του Ο.Α.Σ.Α. και των Εταιρειών, που αυτός 


ιδρύει . 6 

Παραίτηση εκκαθαριστών των τ. Σ.ΕΠ. 7 

Σύσταση ίδιου Νομικού Προσώπου με την επωνυμία 
«Πολιτιστικό Πνευματικό Κέντρο» στην κοινότητα 

Ασσήρου του Ν. Θεσσαλονίκης. 8 

Σύσταση νομικού προσώπου με την επωνυμία «Κέντρο 
Ανοικτής Προστασίας Ηλικιωμένων» στην Κοινότητα 

Ασσήρου Ν. Θεσσαλονίκης . 9 

Τροποποίηση της συστατικής πράξης του ΚΑΠΗ του 

Δήμου Αμπελοκήπων Ν. Θεσσαλονίκης .10 

Μεταβίβαση αρμοδιοτήτων του Γενικού Γραμματέα 
του Ε.Ο.Τ. στους Γενικούς Διευθυντές.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 33609 (1) 


Καθορισμός ύψους επιδόματος ειδικών συνθηκών στους 
δασικούς υπαλλήλους κ.λπ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 


συμπληρώθηκε με το άρθρο 27 του Ν. 2081/1992 «Ρύθ¬ 
μιση του θεσμού των Επιμελητηρίων κ.λπ.» (Α' 154). 

2. Τις διατάξεις των άρθρων 36 και 38 παρ. 1 και 12 εδ. 
β του Ν. 1845/1989 «Περί ανάπτυξης και αξιοποίησης της 
αγροτικής έρευνας - Δασοπροστασία και άλλες διατάξεις» 
(Α’ 102). 

3. Τις διατάξεις του άρθρου 8 παρ. 1 του Ν. 2342/1995 
«Περί ενεργητικής προστασίας της γεωργικής, κτηνοτρο- 
φικής και αλιευτικής παραγωγής και άλλες διατάξεις» (Α' 
208). 

4. Τις ειδικές συνθήκες υπό τις οποίες οι Δασολόγοι, 
Δασοπόνοι, Δασοφύλακες, Δασοπυροσβέστες και Οδηγοί 
των οχημάτων των Δασικών Υπηρεσιών παρέχει τις υπηρε¬ 
σίες του στην Δασοπροστασία της χώρας, αποφασί¬ 
ζουμε: 

Καθορίζουμε το ύψος του επιδόματος ειδικών συνθη¬ 
κών που χορηγήθηκε με τις διατάξεις του άρθρου 8 παρ. 1 
του Ν. 2342/1995 στους μόνιμους και με σχέση εργασίας 
ιδιωτικού δικαίου αορίστου χρόνου δασικούς υπαλλήλους 
(Δασολόγους - Δασοπόνους - Δασοφύλακες - Δασοπυρο¬ 
σβέστες) και Οδηγούς Οχημάτων των Δασικών Υπηρεσιών 
που απασχολούνται με τη Δασοπροστασία της Χώρας, 
όπως αυτή καθορίζεται από το άρθρο 36 παρ. 1 του Ν. 
1845/1989 σε εξήντα χιλιάδες (60.000) δραχμές μη- 
νιαίως. 

Με την απόφαση αυτή προκαλείται δαπάνη σε βάρος 
του κρατικού προϋπολογισμού ύψους 2.965.680.000 
δρχ. σε ετήσια βάση, η οποία για το έτος 1995 περιορίζε¬ 
ται σε 240.300.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1995 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

ΑΛΕΞ. ΠΑΠΑΔΟΠΟΥΛΟΣ ΘΕΟΔ. ΣΤΑΘΗΣ 

-♦- 

Αριθ. 3422.27/50/95 (2) 

Αναπροσαρμογή δικαιωμάτων Λιμενικών Ταμείων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχουμε υπόψη: 

1. Τις διατάξεις της παραγρ. 4 του άρθρου 20 και του 

άρθρ. 22 του από 14.1.1939 Β.Δ. «Περί Κωδικοποιήσεως 
των περί Λιμενικών Ταμείων διατάξεων» (ΦΕΚ 24Α/ 
1939). 

2. Του άρθρου 1 3 του Ν.Δ. 1116/1942 «Περί τροποποι- 
ήσεως και συμπληρώσεως του Ν.Δ. 390/1941», «Περί 
ρυθμίσεως της υπηρεσιακής κατάστασης των υπαλλήλων 
και εργατών ΟΛΠ» και των «Περί Λιμενικών Ταμείων κει¬ 
μένων διατάξεων» (ΦΕΚ 53Α/1942) κυρωθέντος με την 
αριθ. 306/1946 ΠΥΣ (ΦΕΚ 179Α/1946). 

3 . Τις διατάξεις του άρθρ. 3 παρ. 12 και αρθ. 11 τουΑ.Ν. 
1559/1950 «Περί ΟΛΠ» (ΦΕΚ 252Α/1950) όπως κυρώ¬ 
θηκε και τροποποιήθηκε με το Ν. 1630/1951 (ΦΕΚ 8Α/ 
1951). 

4. Του άρθρ. 7 του Ν.Δ. 2942/1954 «Περί τροποποιή- 
σεως και συμπληρώσεως των περ. ΟΛΠ και Λιμενικών Τα¬ 
μείων κειμένων διατάξεων (ΦΕΚ 211Α/1954). 

5. Τις διατάξεις του Π.Δ. 649/77 «Περί μεταφοράς αρ¬ 
μοδιοτήτων εις το Υπουργείο Δημοσίων Έργων κλπ.» 
(ΦΕΚ 212Α/1977). 

6. Τις διατάξεις του άρθρ. 31 του Ν. 1473/1984 «Ρυθμί¬ 
σεις στην έμμεση φορολογία και άλλες διατάξεις» (ΦΕΚ 
127Α/1984) όπως ισχύει μετά την αντικατάστασή του με 
το άρθρο 42 του Ν. 2214/1994 «Αντικειμενικό σύστημα 
φορολογίας εισοδήματος και άλλες διατάξεις» (ΦΕΚ 75Α/ 
1994). 

7. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 187Α/1985). 

8. Τις διατάξεις του Π.Δ. 79/88 «Περιορισμός συναρμο- 
διοτήτων του Υπουργού Εθνικής Οικονομίας κατά την έκ¬ 
δοση Διοικητικών Πράξεων» (ΦΕΚ 36Α/1988). 

9. Την Α.Π. 1 026431 /268/0006Α/2.3.94 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών». 

10. Την αριθ. 3422.27/3/94/12.10.94 Κ.Υ.Α. Υπουρ¬ 
γών Οικονομικών και Εμπορικής Ναυτιλίας (ΦΕΚ 796Β/ 
94) όπως τροποποιήθηκε και συμπληρώθηκε με τις αριθ. 
3422.27/08/94/13.12.94 (ΦΕΚ 932Β/1994) και 
3422.27/23/95/1.6.95 (ΦΕΚ 525Β/95) όμοιες αποφά¬ 
σεις μας. 

11. Ότι από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογισμού 
και των προϋπολογισμών των ΝΠΔΔ (Λιμενικών Ταμείων) 
και, αποφασίζουμε: 

Α. Η παράγραφος 4 της αριθ. 3422.27/3/94/12.10.94 
(ΦΕΚ 796Β/1994) απόφασής μας όπως τροποποιήθηκε 
με την παράγραφο Α' των αριθ. 3422.27/08/94/13.12.94 
(ΦΕΚ 932Β/1994) και 3422.27/23/95/1.6.95 (ΦΕΚ 
525Β/1995) ομοίως αποφάσεών μας αντικαθίσταται ως 
εξής: 

«4. Τα δικαιώματα ελλιμενισμού όλων των πλοίων και 
πλωτών ναυπηγημάτων ανεξαρτήτως σημαίας αναπρο¬ 
σαρμόζονται και υπολογίζονται στο 100% των αντιστοίχων 
δικαιωμάτων του ΟΛΠ εξομοιούμενα με αυτά. 

Ειδικά για τα σκάφη αναψυχής που είναι κάτω των 5 κοχ 
και κάτω των 6 μέτρων που ελλιμενίζονται στις ζώνες των 
λιμένων καταβάλλεται δικαίωμα ελλιμενισμού 50 δρχ. που 
συμπεριλαμβάνει την προσόρμιση και την παραβολή ή 
πρυμνοδέτηση των σκαφών αυτών ανά εβδομάδα και ανά 
μέτρο ολικού μήκους και για τα επαγγελματικά αλιευτικά 
κάτω των 5 κοχ, 35 δρχ. ανά εβδομάδα και ανά μέτρο ολι¬ 
κού μήκους. 


Τα σκάφη αναψυχής ιδιωτικής χρήσης κάτω των 5 κοχ 
και άνω των 6 μέτρων ολικού μήκους καταβάλλουν δικαί¬ 
ωμα ελλιμενισμού 60 δρχ. ανά εβδομάδα και ανά μέτρο 
ολικού μήκους. 

Τα επαγγελματικά αλιευτικά άνω των 5 κοχ και μέχρι 30 
κοχ καταβάλλουν 50 δρχ. ανά μέτρο ολικού μήκους και 
ανά εβδομάδα. 

Χρονικό διάστημα ελλιμενισμού μικρότερο της μιας 
εβδομάδας λογίζεται ως πλήρης εβδομάδα. 

Τα σκάφη αναψυχής που έχουν μεγαλύτερες από τις 
παραπάνω διαστάσεις και χωρητικότητες εμπίπτουν στην 
κατηγορία 2β της απόφασης αυτής ενώ τα αντίστοιχα 
επαγγελματικά - αλιευτικά εμπίπτουν στην κατηγορία τι¬ 
μολογίων του άρθρου 4 παρ. 1/7 των «αντιστοίχων τελών 
ελλιμενισμού του ΟΛΠ όπως ισχύουν κάθε φορά». 

Β. Η ισχύς της απόφασης αυτής αρχίζει από τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Νοεμβρίου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞ. ΠΑΠΑΔΟΠΟΥΛΟΣ ΓΕΟΡΓ. ΚΑΤΣΙ ΦΑΡΑΣ 

-♦- 

Αριθ. οικ/4462/ΤΠ 45 (3) 

Σύσταση Γραφείων Αποκατάστασης Σεισμοπλήκτων 
(Γ.Α.Σ.) Νομών Κοζάνης και Γρεβενών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Προέδρου της Δημοκρα¬ 
τίας» «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κ.λπ. και ρυθμίσεως ετέρων τι- 
νών συναφών θεμάτων». 

2. Τις διατάξεις του Ν. 1190/81 «περί κυρώσεως της 
από 26.3.81 Πράξεως Νομοθετικού Περιεχομένου του 
Προέδρου της Δημοκρατίας», «περί αποκαταστάσεως ζη¬ 
μιών εκ σεισμών 1981 και ρυθμίσεως ετέρων συναφών 
θεμάτων». 

3. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

4. Τη 242/6.6.95 Πράξη του Υπουργικού Συμβουλίου 
(ΦΕΚ 104/Α/7.6.95) για την αποκατάσταση των ζημιών 
που προκλήθηκαν από το σεισμό της 13ης Μαΐου 1995 
στους Νομούς Κοζάνης και Γρεβενών. 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού. 

7. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
περί εξαιρέσεως διοικητικών πράξεων και εγγράφων από 
τον κανόνα των τριών υπογραφών. 

8. Την κοινή απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. «Ανά- 

θέση αρμοδιοτήτων του Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Ιωάννη Τσακλίδη». 

9. Την με αρ. πρωτ. οικ/1162/ΤΣΕΠ 32.1/9.6.95 (ΦΕΚ 
521/Β/15.6.95) απόφαση ΠΕ.ΧΩ.Δ.Ε. για τη σύσταση 
Τομέων Αποκατάστασης Σεισμοπλήκτων (ΤΑΣ) Νομών 
Κοζάνης και Γρεβενών. 

10. Την επιτακτική ανάγκη να εκτελεστούν γρήγορα οι 
εργασίες για την αποκατάσταση των ζημιών από το σει¬ 
σμό, αποφασίζουμε: 

1. Συνιστάται Γ ραφείο Αποκατάστασης Σεισμοπλήκτων 
(Γ.Α.Σ.) με έδρα την Πτολεμαΐδα και με αρμοδιότητα τα 
Διοικητικά Όρια της Επαρχίας Εορδαίας Ν. Κοζάνης. 

2. Συνιστάται Γ ραφείο Αποκατάστασης Σεισμοπλήκτων 
(Γ.Α.Σ.) με έδρα τη Δεσκάτη και με αρμοδιότητα τα Διοικη¬ 
τικά Όρια των κάτωθι Δήμων και Κοινοτήτων Ν. Γρεβε- 
νών: 

Δεσκάτη, Γήλοφου, Παρασκευής, Δασοχωρίου, Παλου- 
ριά, Δήμητρα, Καρπερό, Κατάκαλη, Ανοιξη, Τρικοκκιά, 
Τριφύλλι, Παναγιά, Αγ. Γεώργιος και Διασελάκκιου. 

3. Το έργο της αποκατάστασης των ζημιών που προκλή- 
θηκαν από το σεισμό που έγινε στις 13 Μαΐου 1995 ανατί¬ 
θεται και πραγματοποιείται από τα ανωτέρω Γραφεία 
Αποκατάστασης Σεισμοπλήκτων (Γ.Α.Σ.). 

4. Προϊστάμενος των Γραφείων Αποκατάστασης Σει¬ 
σμοπλήκτων (Γ.Α.Σ.) ορίζεται ο εκάσττε Προϊστάμενος 
ΤΑΣ Κοζάνης και Γρεβενών αντίστοιχα. 

Το έργο της αποκατάστασης πραγματοποιείται με τις 
οδηγίες και τον άμεσο έλεγχο της ΥΑΣ και των ΤΑΣ Κοζά¬ 
νης και Γ ρεβενών. 

5. Με την απόφαση αυτή καταργούνται διατάξεις από 
προηγούμενες αποφάσεις που δε συμφωνούν με τις ρυθ¬ 
μίσεις της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 1995 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 
-♦- 

Αριθ. Δ.Β.Ε./22229 (4) 

Διαδικασία και απαιτούμενα δικαιολογητικά για την κατα¬ 
βολή της επιχορήγησης του άρθρου 23β του Ν. 1892/ 

90. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1892/90 και ειδικότερα τα άρθρα 
και 23β παρ. 7. 

2. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει. 

3. Την με αριθ. Δ15/Φ. 19/19143/25.9.95 απόφαση 
του Πρωθυπουργού και Υπουργού Βιομηχανίας, Ενέρ¬ 
γειας και Τεχνολογίας «Ανάθεση αρμοδιοτήτων στον Υφυ¬ 
πουργό Βιομηχανίας, Ενέργειας και Τεχνολογίας» (ΦΕΚ 
821/Β/25.9.95). 

4. Την με αριθ. 1026431 /268/0006Α/1994 κοινή από¬ 
φαση του Πρωθυπουργού και Υπουργού Οικονομικών 
«Καθορισμός αρμοδιοτήτων Υφυπουργών του Υπουρ¬ 
γείου Οικονομικών». 


5. Την με αριθ. ΔΙΟΝΟΣΕ 948/1.12.1986 κοινή από¬ 
φαση του Υπουργού Προεδρίας της Κυβέρνησης και Υφυ¬ 
πουργού Εθνικής Οικονομίας καθώς και την με αριθ. ΙΕ/ 
7027/23.5.86 κοινή απόφαση των Υπουργών Εθνικής Οι¬ 
κονομίας και Οικονομικών «περί διαδικασίας και των απαι- 
τούμενων δικαιολογητικών για την καταβολή της επιχορή¬ 
γησης και επιδότησης του επιτοκίου του Ν. 1116/81 και 
του Ν. 1262/82» η οποία διατηρήθηκε σε ισχύ με την 948/ 
1.12.1986 κοινή απόφαση. 

6 . Αποδεικτικό φορολογικής ενημερότητας του φορέα 
της επένδυσης (εις διπλούν) πρωτότυπο ή φωτοαντί¬ 
γραφο θεωρημένο μόνο από το Δημόσιο Ταμείο που εκδό- 
θηκε. 

7. Βεβαίωση του ΙΚΑ περί μη οφειλής του φορέα της 
επένδυσης (εις διπλούν) πρωτότυπο ή φωτοαντίγραφο 
θεωρημένο μόνο από το κατάστημα ΙΚΑ από το οποίο εκ- 
δόθηκε. 

8 . Στην περίπτωση εκχώρησης της επιχορήγησης στην 
Τράπεζα απαιτούνται: 

α. Εξουσιοδότηση της Τράπεζας για την είσπραξη της 
επιταγής. 

β. Απόδειξη παραλαβής της επιταγής υπογεγραμμένη 
από τους νόμιμους εκπροσώπους της Τράπεζας. 

Β. Απαιτούμενα δικαιολογητικά για την ολοκλήρωση 
επένδυσης που έχει υπαχθεί στις διατάξεις του άρθρου 
23β του Ν. 1892/90 και για την πιστοποίηση της έναρξης 
της παραγωγικής λειτουργίας της επένδυσης και την κα¬ 
ταβολή της Δεύτερης και τελευταίας δόσης της επιχορή¬ 
γησης. 

1. Αίτήση του επενδυτή περί ολοκλήρωσης της επένδυ¬ 
σης και οριστικοποίησης του κόστους αυτής και πιστοποί¬ 
ησης της έναρξης της παραγωγικής λειτουργίας της επέν¬ 
δυσης. Η αίτηση αυτή υποβάλλεται μετά την κατάρτιση 
από το αρμόδιο όργανο ελέγχου, της τελικής έκθεσής του 
για την ολοκλήρωση και την παραγωγική λειτουργία της 
επένδυσης. 

2. Από τα δικαιολογητικά πιρυ καθορίζονται στην προη¬ 
γούμενη παράγραφο Α: 

I. Το από στοιχείο (1) εφόσον έχουν γίνει περαιτέρω 
τροποποιήσεις της απόφασης υπαγωγής. 

II. Το υπό στοιχείο (2) εφόσον έχει γίνει περαιτέρω τρο¬ 
ποποίηση ή αναθεώρηση της άδειας οικοδομής. 

III. Το υπό στοιχείο (3) εφόσον έχουν γίνει περαιτέρω 
τροποποιήσεις του καταστατικού καθώς η προβλεπόμενη 
πρόσφατη σχετική βεβαίωση. 

IV. Τα υπό στοιχεία (4), (5), (6), (7), (8), (9) δικαιολογη- 
τικά. 

Γ. Πέραν των καθοριζομένων στις προηγούμενες παρα¬ 
γράφους δικαιολογητικών, είναι απαραίτητο να προσκομί¬ 
ζονται σε κάθε στάδιο καταβολής της επιχορήγησης και τα 
δικαιολογητικά που προκύπτουν από τυχόν ειδικούς 
όρους που έχουν τεθεί κατά περίπτωση σε αποφάσεις 
υπαγωγής ή σε τροποποιήσεις τους καθώς και τα πρό¬ 
σθετα δικαιολογητικά που προκύπτουν λόγω τυχόν ιδιαι¬ 
τερότητας της επένδυσης. Τέλος η αρμόδια Δ/νση είναι 
δυνατόν να ζητά και άλλα δικαιολογητικά για την καταβολή 
της επιχορήγησης, που κατά την κρίση της θεωρούνται 
κατά περίπτωση απαραίτητα, αποφασίζουμε: 

Αρθρο 1 

Διαδικασία καταβολής της επιχορήγησης του άρθρου 
23β του Ν. 1892/90. 

1. Η καταβολή της επιχορήγησης από το Δημόσιο στον 
Επενδυτή θα πραγματοποιείται σύμφωνα με τα αναλυτι¬ 
κής οριζόμενα στην οικεία απόφαση και μετά από έλεγχο 
και διαπίστωση από τα αρμόδια όργανα ελέγχου ότι ο 
επενδυτής συμμορφώνεται προς τους όρους και προϋπο¬ 
θέσεις του Ν. 1892/90. 

2. Για τις καταβολές της επιχορήγησης θα εκδίδεται το 
σχετικό χρηματικό ένταλμα σε βάρος του προϋπολογι¬ 
σμού Δημοσίων Επενδύσεων. 

Αρθρο 2 

Δικαιολογητικά για την καταβολή της επιχορήγησης. 

Α. Απαιτούμενα δικαιολογητικά για την καταβολή της 
πρώτης δόσης της επιχορήγησης. 

1. Αντίγραφο της απόφασης υπαγωγής της επένδυσης 
καθώς και αντίγραφα των τυχών τροποποιήσεών της. Επί¬ 
σης αντίγραφο του ΦΕΚ (τεύχος ΤΑΠΣ), στο οποίο δημο- 
σιεύθηκε η απόφαση υπαγωγής ή η περίληψή της και οι 
τυχόν τροποποιήσεις της. 

2. θεωρημένη άδεια οικοδομής. Εάν δεν απαιτείται η 
έκδοση οικοδομικής άδειας για τα κτιριακά που περιλαμ¬ 
βάνονται στην επένδυση, τότε απαιτείται βεβαίωση από το 
αρμόδιο Γραφείο της Πολεοδομίας ότι δεν απαιτείται γι’ 
αυτά η έκδοση οικοδομικής άδειας. 

3. Καταστατική σύστασης της Εταιρείας και τυχόν τρο¬ 
ποποιήσεις του στο οποίο να εμφανίζεται: 

α) η κεφαλοποίηση και η καταβολή της ιδίας συμμετο¬ 
χής στο πραγματοποιηθέν έργο της επένδυσης και 

β) η δέσμευση ότι οι μετοχές είναι ονομαστικές ή και μη 
μεταβιβάσιμες, στις περιπτώσεις όπου αυτό ορίζεται στην 
απόφαση υπαγωγής ή σε τροποποίησή της. 

Επίσης, πρόσφατη βεβαίωση του τμήματος Εμπορίου 
της αρμόδιας Νομαρχιακής Αυτοδιοίκησης ή του αρμόδιου 
Πρωτοδικείου κατά περίπτωση, με τήν οποία να βεβαιώ¬ 
νεται ότι δεν έχει υποβληθεί αίτηση για πτώχευση της 
εταιρείας ούτε έχει γίνει περαιτέρω τροποποίηση του κα¬ 
ταστατικού της, πέραν των τροποποιήσεων που υποβάλ¬ 
λονται σύμφωνα με την παρούσα παράγραφο. 

4. Στις περιπτώσεις εκχώρησης της επιχορήγησης στην 
Τράπεζα, απαιτείται σύμβαση ενεχυριάσεως απαιτή- 
σεως. 

5. Αντίγραφο πρόσφατου πρακτικού του Δ.Σ., εφόσον η 
επένδυση πραγματοποιείται από Α.Ε., με το οποίο θα 
εξουσιδοτείται εκπρόσωπος για την είσπραξη των δόσεων 
της επιχορήγησης. Για τις λοιπές επιχειρήσεις νόμιμη εκ¬ 
προσώπηση. 

Αρθρο 3 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1995 

01 ΥΦΥΠΟΥΡΓΟΙ 

ΒΙΟΜ., ΕΝΕΡΓ. & ΤΕΧΝ/ΓΙΑΣ 

Κ. ΒΡΕΤΤΟΣ 


Αριθ. 88470 (5) 

Σύσταση των επιπλέον απαιτουμένων προσωποπαγών θέ¬ 
σεων για την επαναπρόσληψη 70 ατόμων πρώην υπαλ¬ 
λήλων του ΕΛ-ΤΑ, που απολύθηκαν με το Ν. 1882/90. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

2. Τις διατάξεις της παραγρ. 6 του άρθρου 14 του Ν. 
2266/94 «Έλεγχος δημοσίου τομέα - Μετατάξεις - Κατά¬ 
σταση προσωπικού με σχέση εργασίας ιδιωτικού δικαίου. 
Αλλες ρυθμίσεις», όπως συμπληρώθηκε με τις διατάξεις 
της παραγρ. 3 του άρθρου 3 του Ν. 2349/95 «Ρύθμιση θε¬ 
μάτων του Ανωτάτου Συμβουλίου Επιλογής Προσωπικού 
(Α.Σ.Ε.Π.) και ειδικών θεμάτων προσωπικού και λειτουρ¬ 
γίας της δημόσιας διοίκησης και άλλες διατάξεις». 

3. Τις διατάξεις του Ν.Δ. 496/70 «περί οργανώσεως και 
λειτουργίας των Ταχυδρομείων σε συνδυασμό με εκείνες 
του Π.Δ. 277/75 «Περί της νομικής μορφής και λειτουρ¬ 
γίας της Ταχυδρομικής Υπηρεσίας για το μετά την 30ην 
Απριλίου 1995 χρονικό διάστημα». 

4. Την αριθμ. 547/29.9.95 κοινή απόφαση του Πρωθυ¬ 
πουργού και του Υπουργού Μεταφορών και Επικοινωνιών 
Χρήστου Κοκκινοβασίλη και Δημητρίου Σαρρή». 

5. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/92 (Α' 154). 

6 . Το με αριθμ. πρωτ. 2211/2845/311.5/28.6.95 έγ¬ 
γραφο του ΕΛ-ΤΑ. 

7. Το με αριθμ. ΔΙΠΙΔΔ/Β2/169/24538/15.11.95 έγ¬ 
γραφο του Υπουργείου Εσωτερικών, Δημόσιας Διοίκησης 
και Αποκέντρωσης. 

8 . Την αριθ. 547/3.10.1995 κοινή απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών, για τη μεταβίβαση αρμοδιοτήτων, αποφασίζουμε: 

1) Συνιστούμε 32 προσωποπαγείς θέσεις στον ΕΛ-ΤΑ, 
που απαιτούνται επιπλέον για την επαναπρόσληψη των 70 
ατόμων πρώην υπαλλήλων του Οργανισμού που απολύθη¬ 
καν με το Ν. 1882/90 και υπέβαλαν αίτηση επαναπρόσλη- 
ψης σύμφωνα με τις διατάξεις της παρ. 6 του άρθρου 14 
του Ν. 2266/94 ως ακολούθως: 

θέσεις 


Κλάδος 2 Επικουρ. Πρόσω. Εσωτ. Εκμ/σης 27 

Κλάδος 6 Οδηγών Αυτοκινήτων 3 

Κλάδος 11 Προσωπικού Καθαριότητας 2 

Σύνολο 32 


2) Οι ανωτέρω θέσεις καταργούνται όταν για οποιονδή- 
ποτε λόγο κενωθούν. 

3) Οι υπόλοιποι επαναπροσλαμβανόμενοι θα καταλά¬ 
βουν υφιστάμενες κενές οργανικές θέσεις του κλάδου 5 
Διανομέων και του κλάδου 10 Διαμετακομιστών. 

4) Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού εκμετάλλευσης 
του ΕΛ-ΤΑ ύψους 260.000.000 δρχ. περίπου ετησίως 
(ΚΑΔ 60.00). 


ΟΙΚΟΝΟΜΙΚΟΝ 

Δ. ΓΕΩΡΓΑΚΟΠΟΥΛΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1995 

Ο ΥΦΥΠΟΥΡΓΟΣ 

ΔΗΜ. ΣΑΡΡΗΣ 
-♦- 

Αριθ. 34256/3554 (6) 

Παράταση προθεσμίας υποβολής έκθεσης αποτίμησης 
της Επιτροπής, που συγκροτήθηκε για τον υπολογισμό, 
εκτίμηση και καθορισμό του Μετοχικού Κεφαλαίου του 
Ο.Α.Σ.Α. και των Εταιρειών, που αυτός ιδρύει. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 1 §4 και του άρθρου 2§1 του Ν. 2175/93 
«Οργάνωση Ενιαίου Φορέα αστικών συγκοινωνιών στην 
περιοχή Αθηνών-Πειραιώς και άλλες διατάξεις», 
β) του άρθρου 27 του Ν. 2081/92, που συμπλήρωσε το 
άρθρο 29Α του Ν. 1558/85. 

2. Την αριθ. 16810/1839/94 (ΦΕΚ 395/Β/27.5.1994) 
κοινή απόφαση των Υπουργών Οικονομικών και Μεταφο¬ 
ρών και Επικοινωνιών «Υπολογισμός, εκτίμηση και καθορι¬ 
σμός του Μετοχικού Κεφαλαίου του Ο.Α.Σ.Α. και των 
Εταιρειών που αυτός ιδρύει». 

3. Την αριθ. 33392/3601/1994 (ΦΕΚ 898/Β/2.12.94) 
απόφαση του Υπουργού Μεταφορών και Επικοινωνιών 
«Συγκρότηση Τριμελούς Επιτροπής, για τον Υπολογισμό, 
Εκτίμηση και Καθορισμό του Μετοχικού Κεφαλαίου του 
Ο.Α.Σ.Α. και των Εταιρειών που αυτός ιδρύει». 

4. Την αριθ. 2037924/4267/0022/20.7.1995 κοινή 
απόφαση των Υπουργών Οικονομικών και Μεταφορών & 
Επικοινωνιών, που καθορίζει την αποζημίωση των μελών 
της προαναφερομένης τριμελούς επιτροπής. 

5. Την αριθ. ΥΠ 142/ΦΕΚ 833/3.10.1995 υπουργική 
απόφαση «Καθορισμός αρμοδιοτήτων του Αναπληρωτή 
Υπουργού Μεταφορών και Επικοινωνιών Κίμωνα Κου- 
λούρη». 

6 . Την αριθ. πρωτ. 24679/2509/8.95 απόφαση παρά¬ 
τασης προθεσμίας υποβολής έκθεσης αποτίμησης της 
προαναφερόμενης επιτροπής, μέχρι 30.10.1995. 

7. Το έγγραφο του ΟΑΣΑ αρ. πρωτ. 5468/ 
7.11.1995. 

8 . Το γεγονός ότι από τις διατάξεις της απόφασης αυτής 
δεν προκαλείται δαπάνη, αποφασίζουμε: 

Παρατείνουμε την προθεσμία υποβολής της Έκθεσης 
Αποτίμησης της Τριμελούς Επιτροπής, που συγκροτή¬ 
θηκε για τον Υπολογισμό, Εκτίμηση και Καθορισμό του 
Μετοχικού Κεφαλαίου του Ο.Α.Σ.Α. και των Εταιρειών που 
αυτός ιδρύει, μέχρι 30 Νοεμβρίου 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1995 

Ο ΑΝΑΠΛ. ΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 


Αριθ. 35147/3665 _ (7) 

Παραίτηση εκκαθαριστών των τ. Σ.ΕΠ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 3 παρ. 3, περ. α, β, γ και δ 
του Ν. 2175/93 «Οργάνωση ενιαίου φορέα αστικών συ¬ 
γκοινωνιών στην περιοχή Αθηνών-Πειραιώς και Περιχώ¬ 
ρων και άλλες διατάξεις» (Α' 211). 

2. Την αριθ. 22806/24.12.93 απόφαση «Εκκαθάριση 
πρώην Σ.ΕΠ. και προσωρινή καταβολή στους μετόχους 
τους» (Β' 929), όπως ισχύει. 

3. Τις από 26.5.95 και 20.6.95 υποβληθείσες παραιτή¬ 
σεις του μέλους της επιτροπής εκκαθάρισης της 6ης 
Σ.ΕΠ. Χρήστου Πολυδωρόπουλου και του μέλους της επι¬ 
τροπής εκκαθάρισης της 2ης Σ.ΕΠ. Νικολάου Κάντα, αντί¬ 
στοιχα. 

4. Την αριθ. ΥΠ.142/3.10.95 (άρθρο 1 παρ. 1) από¬ 
φαση του Πρωθυπουργού «Καθορισμός αρμοδιοτήτων 
του Αναπληρωτή Υπουργού Κίμωνα Κουλούρη» (Β' 833). 

5. Το γεγονός ότι από τις διατάξεις της απόφασης αυτής 
δεν προκαλείται ουδεμία δαπάνη, αποφασίζουμε: 

Αποδεχόμαστε τις υποβληθείσες παραιτήσεις των: 
Χρήστου Πολυδωρόπουλου και Νικολάου Κάντα, μελών 
των επιτρπών εκκαθάρισης της 6ης και 2ης Σ.ΕΠ., αντί¬ 
στοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 1995 

Ο ΑΝΑΠΛ. ΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 
-♦- 

Αριθ. ΕΣ. 47265 (8) 

Σύσταση ίδιου Νομικού Προσώπου με την επωνυμία «Πο¬ 
λιτιστικό Πνευματικό Κέντρο» στην κοινότητα Ασσήρου 

του Ν. Θεσσαλονίκης. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 
(Δ.Κ.Κ.), όπως τροποποιήθηκαν και συμπληρώθηκαν με 
τις όμοιες της παραγρ. 1 του άρθρου 11 του Ν. 2130/ 
1993 (ΦΕΚ 62Α/1993) και των παραγρ. 12-14 του άρ¬ 
θρου 2 του Ν. 2307/1995 (ΦΕΚ 113Α/1995). 

2. Την αρ. 71/1995 απόφαση του Κοινοτικού Συμβου¬ 
λίου Ασσήρου, που αφορά τη σύσταση του ανωτέρω Νομι¬ 
κού Προσώπου, αποφασίζουμε: 

1) Συστήνουμε Νομικό Πρόσωπο με την επωνυμία «Πο¬ 
λιτιστικό και Πνευματικό Κέντρο» στην κοινότητα Ασσή¬ 
ρου του Νομού μας. 

2. Σκοπός του Νομικού Προσώπου είναι: 

α) Η δημιουργία, η ανάπτυξη και η προώθηση κάθε μορ¬ 
φής πνευματικής, πολιτιστικής δραστηριότητας που στο¬ 
χεύει στην πνευματική και ψυχική αγωγή των κατοίκων της 
περιοχής της Κοινότητας, 

β) η έρευνα και προώθηση για δημόσια συζήτηση των 
προβλημάτων που απασχολούν τους κατοίκους της κοινό¬ 
τητας και ειδικότερα διάφορες κοινωνικές ομάδες, όπως 
νέοι, γυναίκες, άτομα με ειδικές ανάγκες, γονείς κ.λπ., 

γ) η διάδοση και προώθηση των εικαστικών τεχνών, χο¬ 
ρού, θεάτρου, μουσικής, λογοτεχνίας, κινηματογράφου, 
πνευματικών παιχνιδιών και πολιτιστικών εκδηλώσεων, 
δ) η προσφορά υπηρεσιών στους κατοίκους σε όλους 
τους τομείς του πολιτισμού, 
ε) η ανάπτυξη ερασιτεχνικής δημιουργίας των κατοί¬ 
κων, 

στ) η διαφύλαξη και διάδοση της πολιτιστικής μας κλη¬ 
ρονομιάς, 

ζ) η ανάπτυξη και προώθηση της συνεργασίας με άλ¬ 
λους φορείς (π.χ. τοπική αυτοδιοίκηση, σύλλογοι, Νομικά 
Πρόσωπα κ.λπ.) σε πολιτιστικά και κοινωνικά θέματα, κα¬ 
θώς και η συμμετοχή ή και συνδιοργάνωση κοινωνικο- 
πολιτιστικών εκδηλώσεων με φορείς άλλων περιοχών 
εντός και εκτός Ελλάδας, 

η) η γνωριμία με τη φύση και η ευαισθητοποίηση των πο¬ 
λιτών σε θέματα προστασίας του περιβάλλοντος και δημό¬ 
σιας υγείας, 

θ) η παροχή υποτροφιών σε άριστους σπουδαστές και η 
απονομή βραβείων σε άριστους μαθητές Γυμνασίου- 
Λυκείου. 

Οι σκοποί του συνιστώμενου Νομικού Προσώπου επιδι¬ 
ώκονται ενδικτικά και μόνο μέσω: διοργάνωσης σεμινα¬ 
ρίων, διαλέξεων, συναυλιών, επιμορφωτικών - πολιτιστι¬ 
κών - ψυχαγωγικών εκδηλώσεων, θεατρικών παραστά¬ 
σεων, κινηματογράφου, κουκλοθέατρου και παιδικού θε¬ 
άτρου, λειτουργίας βιβλιοθήκης, λογοτεχνικών βραδυνών, 
προβολής ταινιών, βίντεο, εκθέσεων, συγκέντρωσης λαο- 
γραφικού υλικού, λειτουργίας χορευτικών συγκροτημά¬ 
των, διαφόρων τμημάτων εικαστικών τεχνών, μουσικής, 
εκδρομές και επισκέψεις σε αρχαιολογικούς χώρους, έκ¬ 
δοση έντυπου υλικού (π.χ. εφημερίδες, ενημερωτικού 
φυλλαδίου κ.λπ.), η έκδοση ή η οικονομική ενίσχυση έκ¬ 
δοσης βιβλίων ή άλλου υλικού (βιντεοκασέτας κ.λπ.) που 
αφορούν την ιστορία και την παράδοση του τόπου μας και 
την καταγωγή των κατοίκων μας. 

3. Το Πολιτιστικό και Πνευματικό Κέντρο θα στεγασθεί 
στο κτίριο του ΚΑΠΗ που πρόκειται σύντομα να ανεγερ- 
θεί. 

Οι ανάγκες από επιπλέον αίθουσες, χώρους για τις δρα¬ 
στηριότητες του Νομικού Προσώπου θα καλύπτονται κατά 
περίπτωση με παραχώρηση από την Κοινότητα κοινοτικών 
αιθουσών και χώρων (π.χ. σχολείων κ.λπ.). 

4. Πόροι: 

α) Η ετήσια επιχορήγηση από την Κοινότητα δρχ. 
200 .000, ποσό το οποίο δεν θα μπορεί να είναι μικρότερο 
τα επόμενα έτη και θα διαμορφώνεται ανάλογα με τις ανά¬ 
γκες του Κέντρου και τις δυνατότητες της Κοινότητας, 
β) οι κρατικές επιχορηγήσεις ή άλλη νόμιμη πρόσο¬ 
δος, 

γ) οι εισφορές κατοίκων, 

δ) οι δωρεές, κληρονομιές και κληροδοσίες, 

ε) έσοδα από εκδηλώσεις, 

στ) από αντίτιμο παρεχομένων πραγμάτων ή υπηρεσιών 
και 

ζ) πρόσοδοι από τυχόν περιουσιακά στοιχεία. 

5. Διοίκηση: Το Νομικό πρόσωπο διοικείται από 7μελές 
(επταμελές) Διοικητικό Συμβούλιο που θα απαρτίζεται 
από τον Πρόεδρο της Κοινότητας, δύο (2) Κοινοτικούς 
Συμβούλους και από τέσσερις ιδιώτες, δημότες ή κατοί¬ 
κους της Κοινότητας που έχουν ανάλογη επαγγελματική ή 
κοινωνική δράση ή ειδικές γνώσεις με τον σκοπό του Νομι¬ 


κού Προσώπου. Όλα τα παραπάνω μέλη εκτός του Προέ¬ 
δρου της Κοινότητας θα ορίζονται από το Κοινοτικό Συμ¬ 
βούλιο. Πρόεδρος του Διοικητικού Συμβουλίου ορίζεται να 
είναι ο εκάστοτε Πρόεδρος της Κοινότητας, ή άλλο μέλος 
του Διοικητικού Συμβουλίου αιρετό ή μη που θα ορίζεται 
από αυτόν. Το Διοικητικό Συμβούλιο εκλέγει από τα μέλη 
του τον Αντιπρόεδρο και τον Γ ενικό Γ ραμματέα. Η θητεία 
του Διοικητικού Συμβουλίου θα ακολουθεί την θητεία του 
Κοινοτικού Συμβουλίου. 

Το Νομικό Πρόσωπο εκπροσωπείται στα δικαστήρια και 
σε κάθε άλλη αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της Κοινότητας Ασσήρου ύψους 200.000 δρχ. για το τρέ- 
χον οικονομικό έτος και για τα επόμενα οικονομικά έτη. 

Η σχετική δαπάνη έχει εγγράφει στον Κ.Α. 75.161.9γ 
του προϋπολογισμού έτους 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Νοεμβρίου 1995 

Ο Περιφερειακός Διευθυντής 
ΧΡ. ΓΚΟΣΛΙΟΠΟΥΛΟΣ 

Αριθ. 47264 (9) 

Σύσταση νομικού προσώπου με την επωνυμία «Κέντρο 

Ανοικτής Προστασίας Ηλικιωμένων» στην Κοινότητα 

Ασσήρου Ν. Θεσσαλονίκης. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 
(Δ.Κ.Κ.), όπως τροποποιήθηκαν και συμπληρώθηκαν με 
τις όμοιες της παρ. 1 του άρθρου 11 του Ν. 2130/1993 
(ΦΕΚ 62Α/1993) και των παρ. 12-14 του άρθρου 2 του Ν. 
2307/1995 (ΦΕΚ 113Α/1995). 

2. Την αριθ. 72/1995 απόφαση του κοινοτικού συμβου¬ 
λίου Ασσήρου που αφορά τη σύσταση του ανωτέρω νομι¬ 
κού προσώπου, αποφασίζουμε: 

1. Συστήνουμε νομικό πρόσωπο με την επωνυμία «Κέ¬ 
ντρο Ανοικτής Προστασίας Ηλικιωμένων» στην Κοινότητα 
Ασσήρου του Νομού μας. 

2. Σκοπός του νομικού προσώπου που συνίσταται σε 
εφαρμογή του προγράμματος εξωιδρυματικής προστα¬ 
σίας επερηλίκων, είναι η παροχή ιατρο-κοινωνικής προ¬ 
στασίας στα ηλικιωμένα άτομα της κοινότητας. 

3. Το Κ.Α.Π.Η. της κοινότητας θα στεγασθεί στο κτίριο 
το οποίο οι εργασίες πρόκειται να αρχίσουν σε πολύ σύ¬ 
ντομο χρονικό διάστημα. 

4. Πόροι: 

α) Η ετήσια επιχορήγηση από την κοινότητα δρχ. 
200 .000, ποσό το οποίο δεν μπορεί να είναι μικρότερο τα 
επόμενα έτη και θα διαμορφώνεται ανάλογα με τις ανά¬ 
γκες του ΚΑΠΗ και τις δυνατότητες της κοινότητας. 

β) Οι κρατικές επιχορηγήσεις ή άλλη νόμιμη πρόσο¬ 
δος. 

γ) Οι εισφορές κατοίκων. 

δ) Οι δωρεές, κληρονομιές και κληροδοσίες. 

ε) Τα έσοδα από συμβολική χρηματική συμμετοχή των 
μελών που έχουν ανάγκη προστασίας. 

στ) Από αντίτιμο παρεχομένων πραγμάτων ή υπηρεσιών 
και 

ζ) Πρόσοδοι από τυχόν περιουσιακά στοιχεία. 

5. Διοίκηση: Το Νομικό Πρόσωπο διοικείται από δμελές 
(πενταμελές) Διοικητικό Συμβούλιο που θα απαρτίζεται: 

- Από τον Πρόεδρο της Κοινότητας ή αναπληρωτή του 
που ορίζει ο ίδιος ο Πρόεδρος της Κοινότητας, ως Πρόε¬ 
δρος του Διοικητικού Συμβουλίου. 

- Από έναν (1) Κοινοτικό Συμβούλο που ορίζεται με 
απόφαση του Κοινοτικού Συμβουλίου. 

- Από ένα (1) αιρετό μέλος του ΚΑΠΗ που εκλέγεται 
ανάμεσα από τα μέλη του. 

- Από έναν (1) Κοινωνικό Λειτουργό υπάλληλο του 
Υπουργείου Υγείας και Πρόνοιας που ορίζεται από το 
Υπουργείο αυτό. 

- Από έναν (1) δημότη της κοινότητας που ορίζεται με 
απόφαση του Κοινοτικού Συμβουλίου ανάμεσα σε πρό¬ 
σωπα που αχολούνται με τα ανθρωπιστικά επαγγέλματα 
και ύστερα από σχετική πρόταση του Προέδρου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γενικό Γραμματέα. 

Η θητεία του Διοικητικού Συμβουλίου θα ακολουθεί την 
θητεία του Κοινοτικού Συμβουλίου. 

Μέχρι να εκλεγούν τα αιρετά μέλη του, ή μέχρι να πλη¬ 
ρωθεί οποιαδήποτε θέση μέλους που κενούνται το διοικη¬ 
τικό συμβούλιο λειτουργεί με την ελλειπή σύνθεσή του, αν 
ο αριθμός των μελών δεν είναι κατώτερος αυτού που απαι¬ 
τείται για το σχηματισμό απαρτίας. 

Το Νομικό πρόσωπο διοικείται από 7μελές (επταμελές) 
Διοικητικό Συμβούλιο που θα απαρτίζεται από τον Πρόε¬ 
δρο της Κοινότητας, 2 Κοινοτικούς Συμβούλους και 4 ιδι¬ 
ώτες, δημότες κατοίκους της Κοινότητας που έχουν ανά¬ 
λογη επαγγελματική ή κοινωνική δράση ή ειδικές γνώσεις 
με τον σκοπό του Νομικού Προσώπου. Όλα τα μέλη εκτός 
του Προέδρου θα ορίζονται από το Κοινοτικό Συμβούλιο. 
Πρόεδρος του Διοικητικού Συμβουλίου θα είναι ο Πρόε¬ 
δρος της Κοινότητας, ή αυτός που θα ορίσει τυχόν ο Πρόε¬ 
δρος. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γ ενικό Γ ραμματέα. Η θητεία του Διοι¬ 
κητικού Συμβουλίου θα ακολουθεί πάντα την θητεία του 
Κοινοτικού Συμβουλίου. 

Το Νομικό Πρόσωπο εκπροσωπείται στα Δ/κά Δικαστή¬ 
ρια και σε κάθε Αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Ασ- 
σήρου ύψους 200.000 δρχ. για το τρέχον οικονομικό έτος 
και για τα επόμενα οικονομικά έτη. 

Η σχετική δαπάνη έχει εγγράφει στον Κ.Α. 75.161.9γ 
του προϋπολογισμού έτους 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Νοεμβρίου 1995 

Ο Περιφερειακός Διευθυντής 
ΧΡ. ΓΚΟΣΛΙΟΠΟΥΛΟΣ 


Αριθ. 50489 (10) 

Τροποποίηση της συστατικής πράξης του ΚΑΠΗ του Δή¬ 
μου Αμπελοκήπων Ν. Θεσσαλονίκης. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
Ν. ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: α) Του άρθρου 187 του Δημοτικού και 
Κοινοτικού Κώδικα (Π.Δ. 323/1989), όπως τροποποιή¬ 
θηκε με τις όμοιες του άρθρου 11 του Ν. 2130/1993 
«Τροποποίηση και συμπλήρωση διατάξεων της περιφε¬ 
ρειακής διοίκησης, του κώδικα της Ελληνικής Ιθαγένειας, 
του δημοτικού και κοινοτικού κώδικα κ.λ.π.» και του άρ¬ 
θρου 2 του Ν. 2307/1995 «Προσαρμογή νομοθεσίας αρ¬ 
μοδιότητας Υπουργείου Εσωτερικών στις διατάξεις για τη 
Νομαρχιακή Αυτοδιοίκηση και άλλες διατάξεις» και β) του 
άρθρου 27 του Ν. 2081 /1992 με το οποίο προστίθεται το 
άρθρο 29Α στο Ν. 1558/1985 «Κυβέρνηση και Κυβερνη¬ 
τικά όργανα». 

2. Την απόφαση μας ΕΣ 44852/27.12.95 «Περί συστά- 
σεως νομικού προσώπου με το όνομα «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» στο Δήμο Αμπελο¬ 
κήπων. 

3. Την 382/1995 απόφαση του δημοτικού συμβουλίου 
Αμπελοκήπων, «Περί τροποποιήσεως της ανωτέρω συ¬ 
στατικής πράξεως του ΚΑΠΗ» του ίδιου Δήμου, αποφασί¬ 
ζουμε: 

Τροποποιούμε την ΕΣ 44852/27.12.95 απόφασή μας 
«Σύσταση ίδιου νομικού με το όνομα «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» στο Δήμο Αμπελο¬ 
κήπων και σύμφωνα με την 382/1995 απόφαση του δημο¬ 
τικού συμβουλίου του ίδιου Δήμου, ως προς τις παραγρ. 1 
και 4, ώστε αυτές να διαμορφωθούν ως εξής: 

1. Συστήνουμε ίδιο Νομικό Πρόσωπο με το όνομα «Α’ 
ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑ ΗΛΙΚΙΩΜΕΝΩΝ (Α' 
ΚΑΠΗ)» στο Δήμο Αμπελοκήπων. 

4. Το νομικό πρόσωπο διοικείται από 9μελές διοικητικό 
συμβούλιο που αποτελείται από τους: 

α. Τον εκάστοτε Δήμαρχο ή άλλο μέλος αιρετό η μη που 
ορίζεται απ’ αυτόν, ως Πρόεδρο 

β. Έναν (1) δημοτικό σύμβουλο και 

γ. επτά (7) δημότες, ως μέλη. 

Κατά τα λοιπά ισχύει η παραπάνω απόφασή μας, όπως 
αυτή τροποποιήθηκε με την ΕΣ. 2700/1987 όμοια δική 
μας και κατά μέρος που αυτή δεν είναι αντίθετη ρυθμίσεις 
της απόφασης αυτής. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Αμπε¬ 
λοκήπων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Νοεμβρίου 1995 

Ο Περ/κός Δ/ντής 
ΧΡ. ΓΚΟΣΛΙΟΠΟΥΛΟΣ 

Αριθ. 4574 . (11) 

Μεταβίβαση αρμοδιοτήτων του Γενικού Γραμματέα του 
Ε.Ο.Τ. στους Γενικούς Διευθυντές. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ Ε.Ο.Τ. 

Έχοντας υπόψη: 

α) Τις διατάξεις του άρθρου 2 του ΝΔ 201 /74 «περί τρο- 
ποποιήσεως της περί ΕΟΤ Νομοθεσίας» με το οποίπο 
επανήλθε σε ισχύ το άρθρο 7 του ΑΝ 1565/50, όπως κυ¬ 
ρώθηκε με το Ν. 1624/51, συμπληρώθηκε με το άρθρο 7 
του Ν.Δ. 4109/60 και ισχύει μέχρι σήμερα. 

β) Το Π.Δ. 884/76 «περί Κανονισμού Διορθώσεως των 
Υπηρεσιών και Καταστάσεως του Προσωπικού του ΕΟΤ». 
γ) Τις διατάξεις των Ν. 1232/82 και 1256/82. 
δ) Την αριθ. 501066/8.4.94 απόφαση του Γενικού 
Γραμματέα του ΕΟΤ. 

ε) Τις διατάξεις του άρθρου 27 του Ν. 2081/92 (ΦΕΚ 
154/10.9.92). 

ζ) Το γεγονός ότι από τις διατάξεις του παρόντος ουδε- 
μία δαπάνη προκαλείται σε βάρος του προϋπολογισμού 
του ΕΟΤ, αποφασίζουμε: 


1. Μεταβιβάζουμε στους Γ ενικούς Διευθυντές την αρ¬ 
μοδιότητα υπογραφής όλων των τακτικών χρηματικών 
ενταλμάτων πληρωμής και προπληρωμής καθώς καθώς 
και των επιταγών του ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙ¬ 
ΣΜΟΥ, που αφορούν στις υπαγόμενς σ’ αυτούς αντίστοι¬ 
χες υπηρεσίες (Δ/νσεις κ.λ.π.). 

2. Σε περίπτωση που για οποιονδήποτε λόγο κωλύεται ή 
απουσιάζει ένας (1) από τους πιο πάνω Γενικούς Διευθυ¬ 
ντές, η προαναφερόμενη αρμοδιότητα θα ασκείται από 
άλλους κατά σειρά αρχαιότητας. 

3. Σε περίπτωση που για οποιονδήποτε λόγο κωλύονται 
ή απουσιάζουν δύο (2) από τους παραπάνω Γ ενικούς Διευ¬ 
θυντές, η εν λόγω αρμοδιότητα θα ασκείται από τον τρίτο. 

4. Διατηρούμε το δικαίωμα της παράλληλης άσκησης 
της μεταβιβαζόμενης αρμοδιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1995 

Ο Γ ενικός Γ ραμματέάς 
ΑΠΟΣΤΟΛΟΣ ΚΟΣΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



